Document ID: 32005R1814

32005R1814
L 292/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1814/2005 НА КОМИСИЯТА
от 7 ноември 2005 година
за изменение на Регламент (ЕО) № 580/2004 за установяването на тръжна процедура във връзка с възстановяванията при износа на някои млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. за общата организация на пазара на мляко и млечни продукти (1), и по-конкретно член 26, параграф 3 и член 31, параграф 14 от него,
като има предвид, че:
(1)
Член 6 от Регламент (ЕО) № 174/1999 на Комисията от 26 януари 1999 г. за определянето на реда и условията за прилагане на Регламент (ЕИО) № 804/68 на Съвета относно разрешителните за износ и възстановяванията при износа в случая на млякото и млечните продукти (2) определя сроковете за валидност на разрешителните за износ, включително на тези, издадени съгласно Регламент (ЕО) № 581/2004 на Комисията от 26 март 2004 г. за откриването на тръжна процедура за възстановяванията при износа на някои видове масло (3) и Регламент (ЕО) № 582/2004 на Комисията от 26 март 2004 г. за откриването на тръжна процедура за възстановяванията при износа на обезмаслено мляко на прах (4).
(2)
По изключение от разпоредбите, предвидени с член 6 от Регламент (ЕО) № 174/1999, член 8 от Регламент (ЕО) № 580/2004 на Комисията (5) определя деня, от който започва да тече срока на валидност на разрешителните за износ.
(3)
Обхватът на член 6 от Регламент (ЕО) № 174/1999, съвместно с този на член 8 от Регламент (ЕО) № 580/2004 понякога се тълкува погрешно. За да се избегнат евентуалните основания за погрешно тълкуване, следва да се измени член 8 от втория регламент.
(4)
Предвидените в настоящия регламент мерки са съобразени със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 8, параграф 1 от Регламент (ЕО) № 580/2004, буква г) се заменя със следния текст:
„г)
срокът на валидност на разрешителното за износ, упоменато в член 6 от настоящия регламент започва да тече от последния ден, в който могат да се подават предложения за участие в търга.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2005 година.

Labels: 3
17